ESMASPÄEVA, 18. JUUNI 2018. AASTA ISTUNGI PROTOKOLL

(2018/C 443/01)

SISUKORD

Ametlik avaistung 2

Parlamentaarse ühisassamblee istung 2

AKV-ELi parlamentaarse ühisassamblee koosseis 2

1. Päevakorra kinnitamine (AP102.409) 2

2. Parlamentaarse ühisassamblee 34. istungjärgu viimaste istungite protokolli kinnitamine 2

3. Kaaspresidentide teadaanded, sealhulgas juhatuse 17. juuni 2018. aasta koosolekul vastu võetud otsused 2

4. Euroopa Komisjoni rahvusvahelise koostöö ja arengu voliniku Neven Mimica avaldus 3

5. Arutelu Euroopa Komisjoni rahvusvahelise koostöö ja arengu voliniku Neven Mimicaga – eelneva registreerimiseta sõnavõtud 3

6. Küsimused Euroopa Komisjonile 3

7. Euroopa Komisjoni meetmed seoses parlamentaarse ühisassamblee 34. istungjärgul vastu võetud resolutsioonidega 3

8. Ksenofoobia, rassismi ja diskrimineerimise vastane võitlus 4

9. Naistefoorumi aruanne 4

ESMASPÄEVA, 18. JUUNI 2018. AASTA ISTUNGI PROTOKOLL

(Istung algas kell 11.07.)

Ametlik avaistung

Assamblee ees võtsid sõna:

parlamentaarse ühisassamblee kaaspresident Joseph Owona Kono, parlamentaarse ühisassamblee kaaspresident Louis Michel ja Bulgaaria asevälisminister Yuri Sterk.

(Istung katkestati kell 11.53 ja jätkus kell 15.15)

JUHATAJA: Louis MICHEL

kaaspresident

Parlamentaarse ühisassamblee istung

Kaaspresident tervitas kõiki osalejaid.

AKV-ELi parlamentaarse ühisassamblee koosseis

Kaaspresident teatas, et parlamentaarse ühisassamblee liikmete nimekiri lisatakse protokollile sellisel kujul, nagu AKV riikide ametiasutused ja Euroopa Parlament selle edastasid.

1. Päevakorra kinnitamine (AP102.409)

Päevakord kinnitati protokollis esitatud kujul.

2. Parlamentaarse ühisassamblee 34. istungjärgu viimaste istungite protokolli kinnitamine (1).

Viimase istungi teisipäevast ega kolmapäevast protokolli ei kinnitatud. Kui liikmed 19. juuniks 2018. aastaks kella 10.00ks märkusi ei tee, loetakse protokollid heakskiidetuks.

3. Kaaspresidentide teadaanded, sealhulgas juhatuse 17. juuni 2018. aasta koosolekul vastu võetud otsused

Kaaspresident kandis ette juhatuse 17. juuni 2018. aasta koosoleku tulemused.

Vastu võeti järgmised otsused:

a) alalised komisjonid koostavad järgmised aruanded: poliitikakomitee — AKV-ELi koostöölepingu strateegiline tähtsus ja ulatus majandusarengu-, finants- ja kaubanduskomitee — taastuvenergia võimalused: panna alus kestlikule majandusarengule AKV riikides, eelkõige äärepoolsetes piirkondades. sotsiaal- ja keskkonnakomitee — vähendada AKV riikides koolis mittekäivate laste ja noorte arvu.

b) assamblee 36. istungjärk toimub 3.–5. detsembrini 2018. aastal Beninis Cotonous

c) assamblee 37. istungjärk toimub 2019. aasta märtsis Euroopas

d) piirkondlik kohtumine toimub 17.–19. juulini 2018. aastal Kamerunis

e) sotsiaal- ja keskkonnakomitee ettepaneku tekst „Noored, sealhulgas puuetega noored AKV-ELi suhete keskmes“ avaldatakse kaaspresidentide ühisavalduses

4. Euroopa Komisjoni rahvusvahelise koostöö ja arengu voliniku Neven Mimica avaldus

Euroopa Komisjoni rahvusvahelise koostöö ja arengu volinik Neven Mimica keskendus oma avalduses Euroopa Liidu ja Aafrika, Kariibi mere ja Vaikse ookeani piirkonna riikide partnerlusele pärast 2020. aastat. Rahvusvahelise koostöö ja arengu volinik viitas samuti Euroopa Liidu tulevaste aastate välistegevusele. Ta tõi esile, et komisjon oli teinud ettepaneku järgmises mitmeaastases finantsraamistikus väliskulusid suurendada. Rahvusvahelise koostöö ja arengu volinik selgitas lähemalt uut koostööd, arengu rahastamisstruktuuri ja ettepanekut ühendada Euroopa Arengufond Euroopa Liidu eelarvega.

5. Arutelu Euroopa Komisjoni rahvusvahelise koostöö ja arengu voliniku Neven Mimicaga – eelneva registreerimiseta sõnavõtud

Sõnavõtjad: Bogdan Brunon Wenta, Halifa Sallah (Gambia), Maria Lidia Senra Rodríguez, Sangeet Fowdar (Mauritius), Gilbert Shimane Mangole (Botswana), Michel Kamano (Guinea), Ben Abdallah Banda (Ghana), Thierry Cornillet, Irene Zindi (Zimbabwe), Nafie Ali Nafie Ahmed (Sudaan), Louis Straker (Saint Vincent ja Grenadiinid).

Liikmed esitasid küsimusi Euroopa Liidu ja Aafrika, Kariibi mere ja Vaikse ookeani piirkonna riikide partnerluse kohta pärast 2020. aastat. Nad küsisid muutustega kaasnevate institutsionaalsete ja poliitiliste muudatuste, sealhulgas Euroopa Arengufondi integreerimise kohta Euroopa Liidu eelarvesse. Lisaks tõstatati Aafrika teadmussiirde ja industrialiseerimise küsimus ning sooviti teada, kuidas hakkavad Euroopa ja Aafrika majandus üksteist selles partnerluses täiendama. Üks aruteluteema oli ka suhted Euroopa Liidu ning Aafrika, Kariibi mere ja Vaikse ookeani piirkonna keskmise sissetulekuga riikide vahel.

Euroopa Komisjoni volinik Mimica vastas liikmete eelneva registreerimiseta sõnavõttude korra kohaselt esitatud küsimustele.

6. Küsimused Euroopa Komisjonile

Komisjonile esitati kokku 11 küsimust.

Komisjon oli enne küsimustele kirjalikult vastanud. Euroopa Komisjoni volinik Mimica andis suulise vastuse lisaküsimustele, mis olid seotud järgmiste algsete küsimustega:

suuliselt vastatav küsimus nr 7, mille esitas Jo Leinen Hiina algatuse „One Belt, One Road“ ja ELi-AKV suhete kohta;

suuliselt vastatav küsimus nr 6, mille esitas Cathrine Bearder looduslike liikidega kaubitsemise ja ELi-AKV suhete kohta;

suuliselt vastatav küsimus nr 11, mille esitas Neena Gill (keda asendas Jo Leinen) Kongole antava humanitaarabi kohta.

Küsimuste 1, 2, 4, 5, 9 ja 10 esitajatel ei olnud lisaküsimusi.

Küsimuste nr 3 ja 8 esitajaid ei onud kohal.

7. Euroopa Komisjoni meetmed seoses parlamentaarse ühisassamblee 34. istungjärgul vastu võetud resolutsioonidega

Rahvusvahelise koostöö ja arengu volinik Mimica mainis, et komisjon oli edastanud märkused järgmiste Port-au-Prince’is vastu võetud resolutsioonide kohta: sinine majandus: AKV riikide võimalused ja probleemid; arengu ja julgeoleku vahelise seose probleemid AKV ja ELi poliitikas; juurdepääsu parandamine esmatasandi tervishoiusüsteemile, eelkõige nakkushaiguste ravimitele; ning kliimamuutuste ja loodusõnnetuste vastupanuvõime suurendamine AKV riikides. Neid järelmärkusi arutati asjaomastel komiteede koosolekutel.

8. Ksenofoobia, rassismi ja diskrimineerimise vastane võitlus

Euroopa Julgeoleku- ja Koostööorganisatsiooni demokraatlike institutsioonide ja inimõiguste büroo juhataja Ingibjörg Sólrún Gísladóttir juhtis tähelepanu sellele, et vaatamata riikide pikaaegsetele lubadustele esineb endiselt ksenofoobiat, rassismi ja diskrimineerimist, mille all kannatavad eelkõige usu- ja rahvusvähemusgrupid. Tihtilugu on tegu institutsioonitavadega, mistõttu on nende vastu raskem võidelda. Pr Gísladóttir tõi esile, et büroo kogub vihakuritegude teavet ja teeb konkreetsete riikidega koostööd nende andmekogumissüsteemide parandamisel ning koolitab avaliku ja erasektori esindajaid. Ta tõstatas pagulaste küsimuse ja pakkus välja riikide edasise tegevuse.

Sõnavõtjad: Musa Hussein Naib (Eritrea), Julie Ward, Daba Tesfaye (Etioopia), Halifa Sallah (Gambia), Thierry Cornillet, Acardus Moses Gray (Libeeria), Clifford Andre (Seišellid), Bodil Valero, Nafie Ali Nafie Ahmed (Sudaan), Michael Gahler, Ben Abdallah Banda (Ghana), Juan Fernando López Aguilar, Bogdan Brunon Wenta, Papa Babou Ndiaye (Senegal), Maria Lidia Senra Rodríguez, Louisa Klingvall (Euroopa Komisjoni õigusküsimuste peadirektoraat), Charlotte Ståhl (Euroopa Komisjoni rahvusvahelise koostöö ja arengu peadirektoraat).

Liikmed märkisid, et ksenofoobia, rassism ja diskrimineerimine põhinevad eelarvamustel ja teadmatusel, ning rõhutasid hariduse kaalukust nende nähtusega tegelemisel. Samuti täheldati, kui tähtis on kokku viia eri taustaga õpilasi, et parandada sallivust ja luua solidaarsusvõrke. Liikmed rõhutasid vajadust rännet asjakohaselt hallata ja pagulasi sobivalt lõimida, et tagada sotsiaalne sidusus ja hoida ära äärmusparteide teket.

Ingibjörg Solrún Gísladóttir tegi arutelust kokkuvõtte.

9. Naistefoorumi aruanne

Maria Arena (Euroopa Parlamendi liige) teatas assambleele, et foorumi teema oli „Afrofeminism: naised rassismi ja diskrimineerimise vastu“). Mitmed naisspetsialistid olid selgitanud, kuidas nad rakendavad feminismiideid oma igapäevatöös, ja toonud diskrimineerimise ärahoidmise näiteid. Mwiza Sibungo (Namiibia) mainis vajadust suurendada rassismiteadlikkust ja juhtis tähelepanu viisile, kuidas loomemajanduse ettevõtted saavad sellele kaasa aidata.

Sõnavõtjad: Maria Lidia Senra Rodríguez, Halifa Sallah (Gambia), Vicky Katumwa (Kongo Demokraatlik Vabariik)

(Istung lõppes kell 17.52.)

Kaaspresidendid Joseph OWONA KONO Louis MICHEL Kaaspeasekretärid Patrick I. GOMES José Javier FERNÁNDEZ FERNÁNDEZ(kohusetäitja)

(1) Euroopa Liidu Teatajas seni avaldamata.